Legal Document

Category: 143

Text:
25. ΝΟΜΟΣ υπ’ αριθ. 6 της 12/15 Φεβρ. 1975 (ΦΕΚ Α’ 22) Περί τρόπου διενεργείας των αρχαιρεσιών και πάσης φύσεως εκλογών εις τα εργατοϋπαλληλικά και επαγγελματικά σωματεία και ενώσεις αυτών. Δια του άρθρ. 2 Νόμ. 74/1975 (κατωτ. αριθ. 29) ωρίσθη, ότι όπου εν τω παρόντι Νόμ. 6/1975 αναφέρονται εφορευτικαί επιτροπαί δι’ εκάστην οργάνωσιν νοούνται και αι τυχόν υπό του καταστατικού εκάστης οργανώσεως προβλεπόμεναι τοπικαί τοιαύται, συνιστώμεναι κατά τας διατάξεις του αυτού Νόμ. 6/1975. Βλ. και παρ. 2 έως 4 του άρθρ. 2 Νόμ. 74/1975. Άρθρ.1.-Αι υπό των διατάξεων του Ν.Δ. 42/1974 «περί αποκαταστάσεως των συνδικαλιστικών ελευθεριών κλπ.» και του παρόντος προβλεπόμεναι αρχαιρεσίαι και πάσης φύσεως εκλογαί είναι υποχρεωτικαί δι’ άπαντα τα εργατοϋπαλληλικά σωματεία και ενώσεις τούτων, πλην των ναυτεργατικών και δημοσιογραφικών τοιούτων, ως και η εκλογή αντιπροσώπων δι’ ενώσεις, ενεργούνται δε επί ποινή ακυρότητος: α)Υπό της συνελεύσεως των μελών αυτών. β)Δια ψηφοδελτίων, φροντίδι, παρουσία και υπό την εποπτείαν των κατά τον παρόντα νόμον Εφορευτικών Επιτροπών. γ)Κατά τας διατάξεις της κειμένης νομοθεσίας, των οικείων καταστατικών και του παρόντος. Άρθρ.9.-1.Μετά το πέρας της διαλογής ή Εφορευτική Επιτροπή προβαίνει εις την ανακήρυξιν των επιτυχόντων. 2.Αι έδραι του υπό εκλογήν συλλογικού οργάνου ή ο αριθμός των αντιπροσώπων κατανέμονται μεταξύ των συνδυασμών και μεμονωμένων υποψηφίων κατ’ αναλογίαν της εκλογικής δυνάμεως εκάστου. 3.Προς τούτο διαιρείται το σύνολον των εγκύρων ψηφοδελτίων δια του αριθμού των εδρών του συλλογικού οργάνου ή του αριθμού των υπ’ αυτού αναδεικνυομένων αντιπροσώπων. Το εκ της διαιρέσεως πηλίκον, παραλειπομένου του κλάσματος, αποτελεί το εκλογικόν μέτρον. Έκαστος των συνδυασμών καταλαμβάνει τόσας έδρας ή τόσους αντιπροσώπους όσας φοράς χωρεί το εκλογικόν μέτρον εις τον αριθμόν των υπέρ αυτού δοθέντων εγκύρων ψηφοδελτίων. Μεμονωμένος υποψήφιος λαβών ψήφους ίσας ή ανωτέρας του εκλογικού μέτρου καταλαμβάνει μίαν έδραν. 4.Συνδυασμός περιλαμβάνων υποψηφίους ολιγωτέρους των ανηκουσών αυτών εδρών, καταλαμβάνει τόσας μόνον έδρας ή αναδεικνύει τόσους μόνον αντιπροσώπους όσοι οι υποψήφιοι αυτού. 5.Εάν, εφαρμοσθεισών των διατάξεων των προηγουμένων παραγράφων παρέμειναν αδιάθετοι έδραι ή αριθμός αντιπροσώπων, ταύτας καταλαμβάνουν, ανά μίαν έκαστος, ισάριθμοι προς ταύτας συνδυασμοί εκ των εχόντων καταλάβει τουλάχιστον μίαν έδραν ή αναδείξει ένα αντιπρόσωπον και οι οποίοι απεικονίζουν υπόλοιπα ψηφοδελτίων ανώτερα του τρίτου του εκλογικού μέτρου και περισσότερον προς τούτο προσεγγίζοντα. 6.Εις περίπτωσιν καθ’ ην και μετά την εφαρμογήν των διατάξεων της προηγουμένης παραγράφου ήθελον απομείνει έδραι ή αριθμός αντιπροσώπων προς κατανομήν, ταύτας καταλαμβάνουν ανά μίαν έκαστος ισάριθμοι συνδυασμοί εκ των μη καταλαβόντων έδραν ή αναδειξάντων αντιπρόσωπον κατά τας διατάξεις της ειρημένης παραγράφου, εμφανίζοντες υπόλοιπα ψηφοδελτίων περισσοτέρον προσεγγίζοντα προς το εκλογικόν μέτρον, ανεξαρτήτως του εάν έχουν καταλάβει έδραν ή αναδείξει αντιπρόσωπον δυνάμει της παρ. 3 του παρόντος άρθρου. 14.Α.β.25 Νόμοι περί επαγγελματικών σωματείων 7.Αι κατά τας ανωτέρω διατάξεις προσκυρούμεναι εις έκαστον συνδυασμόν έδραι ή αντιπρόσωποι καταλαμβάνονται υπό των υποψηφίων αυτού κατά την σειράν των ψήφων προτιμήσεως εκάστου. 8.Τα πρακτικά διαλογής και ανακηρύξεως επιτυχόντων ως και το πρωτόκολλον ψηφοφορίας παραδίδονται άμα τω πέρατι των εργασιών της Εφορευτικής Επιτροπής, παρά του Προέδρου αυτής, εις το οικείον Πρωτοδικείον, εν φωτοαντιγράφω δε και εις την διοίκησιν του σωματείου ή της ενώσεως. 9.Τα υπό του Καταστατικού εκάστου σωματείου ή ενώσεως προβλεπόμενα αξιώματα διοικήσεως κατανέμονται μεταξύ των επιτυχόντων δια μυστικής μεταξύ τούτων ψηφοφορίας και δι’ απολύτου δι’ έκαστον πλειοψηφίας συνερχομένων προς τούτο επί τη προσκλήσει του πλειοψηφίσαντος συμβούλου. Μετά δευτέραν ψηφοφορίαν αρκεί δια την κατανομήν αξιώματός τινος, πλην του ταμίου, σχετική πλειοψηφία. Άρθρ.10.-1.Διατάξεις της κειμένης νομοθεσίας και καταστατικά, αφορώντα εις τας αρχαιρεσίας και πάσης φύσεως εκλογάς των εργατοϋπαλληλικών επαγγελματικών σωματείων και ενώσεων δεν εφαρμόζονται εις τας κατά τον παρόντα νόμον διεξαχθησομένας αρχαιρεσίας και πάσης φύσεως εκλογάς, εφ’ όσον αντίκεινται εις τας διατάξεις αυτού. 2.Το άρθρ. 6 παρ. 1 εδάφ. α’ του Ν.Δ. 4361/1964 δεν ισχύει δια τας δυνάμει του Ν.Δ. 42/74 και του παρόντος διεξαχθησομένας αρχαιρεσίας και πάσης φύσεως εκλογάς. Άρθρ.11.-Αρχαιρεσίαι και πάσης φύσεως εκλογαί ενεργούμεναι κατά παράβασιν των διατάξεων των άρθρ. 1,4,5,6,7 παρ. 3,8,9 και 10 του παρόντος είναι αυτοδικαίως άκυροι. Άρθρ.12.-Μέλη διοικήσεως εργατοϋπαλληλικού επαγγελματικού σωματείου ή ενώσεως, ως και μέλη Εφορευτικών Επιτροπών, πλην των εχόντων την ιδιότητα του δημοσίου υπαλλήλου, παραβαίνοντα τας εκ του παρόντος νόμου επιβαλλομένας εις αυτά υποχρεώσεις, τιμωρούνται, εφ’ όσον δεν προβλέπεται βαρυτέρα ποινή υπό άλλης διατάξεως, δια φυλακίσεως μέχρις εξ μηνών ή χρηματικής ποινής ή δι’ αμφοτέρων των ποινών τούτων. Με τας αυτάς ποινάς τιμωρείται πας ψηφίζων άνευ δικαιώματος ή ψηφίζων κατ’ επανάληψιν ή πολλαπλήν ψήφον δίδων ή καθ’ οιονδήποτε άλλον τρόπον προκαλών παραγωγήν μη γνησίου αποτελέσματος, ως και πας παρεμποδίζων εκ προθέσεως την διεξαγωγήν των αρχαιρεσιών ή εκλογών. Άρθρ.13.-Η ισχύς του παρόντος μεταβατικού χαρακτήρος νόμου άρχεται από της δημοσιεύσεώς του δια της Εφημερίδος της Κυβερνήσεως. Άρθρ.2.-1.Εις εκάστην των ανά την χώραν λειτουργουσών δευτεροβαθμίων ενώσεων εργατοϋπαλληλικών επαγγελματικών σωματείων συνιστάται ειδικόν όργανον υπό τον τίτλον «Ανωτάτη Εφορευτική Επιτροπή» σκοπός του οποίου είναι η καλυτέρα οργάνωσις και η εποπτεία της διεξαγωγής αρχαιρεσιών και εκλογών αντιπροσώπων, εις πάντα τα ανά την χώραν λειτουργούντα κατά την δημοσίευσιν του παρόντος σωματεία και τας ενώσεις αυτών και εντός των υπό του παρόντος Νόμου προβλεπομένων προθεσμιών. 2.Ειδικώτερον εις την Ανωτάτην Εφορευτικήν Επιτροπήν ανατίθεται: α)Η σύγκλησις του Συνεδρίου και η εποπτεία των αρχαιρεσιών δια την ανάδειξιν των συλλογικών οργάνων της δευτεροβαθμίου ενώσεως. β)Ο διορισμός Εφορευτικής Επιτροπής εις έκαστον εργατοϋπαλληλικόν επαγγελματικόν σωματείον και πρωτοβάθμιον ένωσιν αυτών. γ)Η δι’ εγκυκλίων και άλλων εγγράφων χορήγησις γενικών οδηγιών αναφερομένων εις την οργάνωσιν εν γένει και την διεξαγωγήν των αρχαιρεσιών ή την εκλογήν αντιπροσώπων. δ)Η άρσις των τυχόν αμφισβητήσεων ή διαφωνιών των αναφυομένων μεταξύ των μελών των Εφορευτικών Επιτροπών και μεταξύ τούτων και των διοικήσεων των σωματείων ή ενώσεων. 3.Η Ανωτάτη Εφορευτική Επιτροπή αποτελείται: α)Εξ ενός Προέδρου Πρωτοδικών μεθ’ ενός αναπληρωτού εκ των αρχαιοτέρων Πρωτοδικών διοριζομένων δια πράξεως του Προϊσταμένου του Πρωτοδικείου Αθηνών εκ των παρ’ αυτώ υπηρετούντων. β)Εξ ενός αντιπροσώπου της οικείας Δευτεροβαθμίου ενώσεως μετά του αναπληρωτού του, υποδεικνυομένου υπό της Εκτελεστικής Επιτροπής αυτής, ως Αντιπροέδρου αναπληρούντος τον Πρόεδρον ή αναπληρωτήν αυτού απόντας ή κωλυομένους και γ)Εκ τριών εισέτι μελών μετά των αναπληρωτών των, εξ’ ων τα μεν δύο προερχόμενα εκ κλαδικών Ομοσπονδιών υποδεικνύονται υπό της Εκτελεστικής Επιτροπής της οικείας δευτεροβαθμίου ενώσεως, το τρίτον δε εκ του αντιστοίχου Εργατικού Κέντρου των Αθηνών, υποδεικνυόμενον υπό της Εκτελεστικής Επιτροπής αυτού. Άρθρ.3.-1.Η Ανωτάτη Εφορευτική Επιτροπή συγκροτείται δι’ αποφάσεως του Προέδρου αυτής, προς αυτόν δε δέον να απευθύνωνται υπό των οικείων οργανώσεων αι κατά τον παρόντα νόμον υποδείξεις των μελών αυτής. Δια της αυτής αποφάσεως ορίζεται ως γραμματεύς αυτής πρόσωπον υποδεικνυόμενον υπό της οικείας δευτεροβαθμίου ενώσεως. Η οικεία δευτεροβάθμιος ένωσις οφείλει να  διαθέση   εις  την   Επιτροπήν  το  δια  την  λειτουρ(Αντί της σελ. 37 (ζ) Σελ. 37 (η) Τεύχος 572-Σελ. 21 Νόμοι περί επαγγελματικών σωματείων 14.Α.β.25 γίαν αυτής απαιτούμενον προσωπικόν, δυναμένη να αιτήται την ενίσχυσιν τούτου υπό του Υπουργού Απασχολήσεως, όστις δύναται προς τον σκοπόν τούτον να αποσπά δια πράξεώς του υπαλλήλους εκ των υπαγομένων υπό την εποπτείαν του Υπουργείου Απασχολήσεως Οργανισμών. 2.Η Επιτροπή συνεδριάζει επί τη προσκλήσει του Προέδρου ή του αναπληρωτού αυτού ή τούτων απόντων ή κωλυομένων επί τη προσκλήσει του Αντιπροέδρου, όστις αναπληροί τον Πρόεδρον εν παντί κατά πάσας τας περιπτώσεις ταύτας. 3.Η Επιτροπή ευρίσκεται εν απαρτία παρόντων τουλάχιστον τριών μελών αυτής, συμπεριλαμβανομένου του Προέδρου ή Αντιπροέδρου και λαμβάνει αποφάσεις κατά πλειοψηφίαν των παρόντων, νικώσης εν ισοψηφία της ψήφου του Προέδρου. 4.Τα έξοδα λειτουργίας της Επιτροπής ταύτης και των υπ’ αυτής συνιστωμένων Εφορευτικών Επιτροπών και τα της αποζημιώσεως του Προέδρου, των μελών και των Γραμματέων, ως και του απασχοληθησομένου προσωπικού εις τας επιτροπάς ταύτας θέλουσιν ορισθή δι’ αποφάσεων του Υπουργού Απασχολήσεως, η δε σχετική δαπάνη θα βαρύνη την Εργατικήν Εστίαν. 5.Αι διοικήσεις των σωματείων και ενώσεων υποχρεούνται να θέσωσιν εις την διάθεσιν των Ανωτάτων Εφορευτικών Επιτροπών πάντα τα στοιχεία και να παρέχωσι πάσαν συνδρομήν προς εκπλήρωσιν των ανατιθεμένων αυταίς έργων. Άρθρ.4.-1.Αι κατά το άρθρ. 2 του παρόντος Ανώταται Εφορευτικαί Επιτροπαί υποχρεούνται, όπως εντός (δύο) μηνών, από της ισχύος του παρόντος νόμου, επί τη αιτήσει του ενδιαφερομένου σωματείου ή ενώσεως αυτών ή και οίκοθεν, εν περιπτώσει αρνήσεως ή μη υποδείξεως εντός οκτώ ημερών από της προς τούτο προσκλήσεως υπό της Ανωτάτης Εφορευτικής Επιτροπής, προβούν εις τον διορισμό Εφορευτικής Επιτροπής εις έκαστον των ανά την χώραν λειτουργούντων εργατοϋπαλληλικών σωματείων και των ενώσεων αυτών, επί τω τέλει της υπ’ αυτής προετοιμασίας και διεξαγωγής αρχαιρεσιών και εκλογής αντιπροσώπων εις έκαστον τούτων. Η ως άνω προθεσμία παρετάθη επί δύο μήνας από της λήξεώς της δια της υπ’ αριθ. Φ-10 ΣΤ/20028/2064 της 19/24 Απρ. 1975 απόφ. Υπ. Απασχολ. (κατωτ. αριθ. 28). Εκ νέου παρετάθη μέχρι 15 Αυγ. 1975 δια της παρ. 1 του άρθρ. 1 Νόμ. 74/1975 (κατωτ. αριθ. 29). Σελ. 38 (η) Τεύχος 572-Σελ. 22 2.Αι ούτω διοριζόμεναι Εφορευτικαί Επιτροπαί δι’ εκάστην οργάνωσιν αποτελούνται: α)Δια τα Σωματεία. 1)Εκ δύο μελών του Σωματείου υποδεικνυομένων υπό της διοικήσεως αυτού. 2)Εκ δύο μελών, προερχομένων εκ μισθωτών του οικείου κλάδου και υποδεικνυομένων υπό της Ανωτάτης Εφορευτικής Επιτροπής. β)Δια τας Ομοσπονδίας. 1)Εκ δύο μελών ανηκόντων εις σωματείον της δυνάμεως της ομοσπονδίας και υποδεικνυομένων υπό της διοικήσεως αυτής και 2)Εκ δύο μελών προερχομένων εκ μισθωτών του οικείου κλάδου και υποδεικνυομένων υπό της εκτελεστικής επιτροπής της αντιστοίχου δευτεροβαθμίου ενώσεως. γ)Δια τα Εργατικά Κέντρα. 1)Εκ δύο μελών ανηκόντων εις σωματείον της δυνάμεως του εργατικού κέντρου αυτού και υποδεικνυομένων υπό της εκτελεστικής επιτροπής αυτού. 2)Εκ δύο μισθωτών υποδεικνυομένων υπό της αντιστοίχου δευτεροβαθμίου ενώσεως. 3.Σωματεία και πρωτοβάθμιοι ενώσεις μη ανήκουσαι εις ένωσιν θεωρούνται δια την εφαρμογήν του παρόντος άρθρου ως ανήκουσαι εις την Γενικήν Συνομοσπονδίαν Εργατών Ελλάδος. 4.Αι κατά τα ανωτέρω Εφορευτικαί Επιτροπαί, συνέρχονται επί τη προσκλήσει του υπό της Ανωτάτης Εφορευτικής διοριζομένου εκ των μελών των, ως Προεδρεύοντος και λαμβάνουν αποφάσεις δια τριών τουλάχιστον ψήφων. Εις περιπτώσεις μη σχηματισμού πλειοψηφίας η διαφωνία επιλύεται τελεσιδίκως κατά το άρθρ. 2 του παρόντος. 5.Σωματεία και ενώσεις συνταξιούχων, αι οποίαι ανήκον προ της 21ης Απρ. 1967 εις ενώσεις εργατοϋπαλληλικών σωματείων, υπάγονται εις τας διατάξεις του παρόντος νόμου με όσα δικαιώματα και υποχρέωσεις προεβλέποντο δι’ αυτάς εκ των καταστατικών των διατάξεων, ως αύται ίσχυον κατά την 20ην Απρ. 1967. Άρθρ.5.-1.Άμα τη κοινοποιήσει, επιμελεία της Εφορευτικής Επιτροπής, προς διοίκησιν της οικείας οργανώσεως της πράξεως διορισμού αυτής, η διοίκησις περιορίζεται εις την άσκησιν των τρεχόντων διοικητικών και διαχειριστικών καθηκόντων αυτής, υποχρεουμένη να απέχη επί ταις ποιναίς του άρθρ. 12 του παρόντος της διενεργείας πάσης πράξεως σχετιζομένης με την διεξαγωγήν των αρχαιρεσιών και πάσης φύσεως εκλογών δια τας οποίας καθίσταται αρμοδία η Εφορευτική Επιτροπή. 2.Η διοίκησις παραδίδει εις την Εφορευτικήν Επιτροπήν το μητρώον των μελών της Οργανώσεως, ως και παν άλλον στοιχείον όπερ ήθελε ζητηθή υπ’ αυτής. 14.Α.β.25 Νόμοι περί επαγγελματικών σωματείων 3.Η Εφορευτική Επιτροπή υποχρεούται, επιφυλασσομένης της ισχύος των διατάξεων του άρθρ. 6 του Ν.Δ. 4361/1964 «περί τροποποιήσεως και συμπληρώσεως διατάξεών τινων της κειμένης περί επαγγελματικών σωματείων νομοθεσίας», εφ’ όσον αύται δεν αντίκεινται εις τας διατάξεις του παρόντος νόμου, όπως: α)Προβή εις την εκκαθάρισιν του μητρώου, διαγράφουσα όσα μέλη απεβίωσαν ή έπαυσαν ανήκοντα εις το επάγγελμα εις την προστασίαν του οποίου αφορά το σωματείον. Περαιτέρω, η Εφορευτική Επιτροπή προβαίνει εις την επανεγγραφήν των από της 21ης Απρ. 1967 και εντεύθεν διαγραφέντων μελών, εφ’ όσον ταύτα ήθελον ζητήσει την επανεγγραφήν των, ως και εις την εγγραφήν νέων μελών, εφ’ όσον τούτο ήθελε ζητηθή παρά του ενδιαφερομένου πάντοτε δε εφ’ όσον συντρέχουν παρ’ αυτοίς αι υπό του καταστατικού οριζόμεναι προϋποθέσεις δια την εγγραφήν. β)Συγκαλέση Γενικήν Συνέλευσιν προς διαχειριστικόν και διοικητικόν απολογισμόν της διοικήσεως. γ)Προκηρύξη αρχαιρεσίας προς ανάδειξιν διοικήσεως και εκλογήν αντιπροσώπων. Περί διαγραφής μελών βλ. και άρθρ. 3 Νόμ. 74/1975 (κατωτ. αριθ. 29). 4.Αι αποφάσεις των Εφορευτικών Επιτροπών περί διαγραφής, εγγραφής ή επανεγγραφής μελών γνωστοποιούνται αμελλητί εις την διοίκησιν του Σωματείου ή Ενώσεως. 5.Κατά των, κατά την προηγουμένην παράγραφον, αποφάσεων των Εφορευτικών Επιτροπών, ληφθεισών κατά παράβασιν των διατάξεων του παρόντος, η διοίκησις του Σωματείου ή της Ενώσεως ή πας έχων έννομον συμφέρον δικαιούται όπως ασκήση προσφυγήν εντός προθεσμίας 8 ημερών από της κατά την προηγουμένην παράγραφον γνωστοποιήσεως ενώπιον του Μονομελούς Πρωτοδικείου, της έδρας του Σωματείου ή της Ενώσεως, εκδικαζομένην κατά τας διατάξεις των άρθρ. 739 και επ. του Κ. Πολ. Δικ. 6.Η Εφορευτική Επιτροπή δι’ αιτήσεώς της, υποβαλλομένης υποχρεωτικώς 15 τουλάχιστον ημέρας προ των αρχαιρεσιών ή εκλογών εις τον Πρόεδρον Πρωτοδικών της έδρας της οργανώσεως, αιτείται τον διορισμόν παρ’ αυτή του κατά τον Νόμ. 148/1945, ως ούτος ετροποποιήθη και συνεπληρώθη μεταγενεστέρως, προβλεπομένου Δικαστού ο δε Πρόεδρος των Πρωτοδικών διορίζει τούτον δέκα τουλάχιστον ημέρας προ των αρχαιρεσιών. Ως δικαστικός αντιπρόσωπος παρά τη Εφορευτική Επιτροπή δύναται να παρίσταται και Ειρηνοδίκης, εφ’ όσον η έδρα της οργανώσεως ευρίσκεται εκτός της έδρας του Πρωτοδικείου. Ο ούτω διοριζόμενος δικαστής καθίσταται Πρόεδρος της Εφορευτικής Επιτροπής, ήτις ασκεί πάντα τα εκ του καταστατικού και της νομοθεσίας καθήκοντα εποπτείας και διεξαγωγής των αρχαιρεσιών και πάσης φύσεως εκλογών. Άρθρ.6.-1.Εντός τεσσάρων μηνών, προκειμένου περί σωματείων και εξ μηνών, προκειμένου περί ενώσεων, από της λήξεως της κατά το άρθρ. 4 προθεσμίας αι Εφορευτικαί Επιτροπαί υποχρεούνται όπως διενεργήσουν αρχαιρεσίας δια την ανάδειξιν των υπό του καταστατικού προβλεπομένων συλλογικών οργάνων διοικήσεως εις έκαστον εργατοϋπαλληλικόν επαγγελματικόν σωματείον, ή ένωσιν αυτών, ως και εκλογάς δι’ ανάδειξιν αντιπροσώπων δι’ ενώσεις. Αι άνω προθεσμίαι των 4 και 6 μηνών ηυξήθησαν εις 6 και 8 μήνας αντιστοίχως δια της υπ’ αριθ. Φ-10 ΣΤ/20028/2064/1975 απόφ. Υπ. Απασχολ. (κατωτ. αριθ. 28). Ακολούθως ωρίσθηκαν εις 8 και 10 μήνας αντιστοίχως, δια της παρ. 2 του άρθρ. 1 Νόμ. 74/1975 (κατωτ. αριθ. 29) και επετράπησαν αι αρχαιρεσίαι και αι πάσης φύσεως εκλογαί από της δημοσιεύσεως του Νόμ. 74/1975. Η κατά τα ανωτέρω λήξασα την 15 Φεβρ. 1976 προθεσμία, παρετάθη μέχρι της 30 Απρ. 1976 μόνον ως προς τας δευτεροβαθμίους Ενώσεις εργατοϋπαλληλικών επαγγ/κών σωματείων (Συνομοσπονδίας) δια της υπ΄ αριθ. 1/4921/1168 της 5/12 Φεβρ. 1976 (ΦΕΚ Β’ 185) αποφ. Υπ. Απασχολήσεως. 2.Αι κατά την προηγουμένην παράγραφον προθεσμίαι δύναται να παρατείνωνται επί εν το πολύ εξάμηνον δι’ αποφάσεων του Υπουργού Απασχολήσεως. 3.Θητεία διοικήσεως εργατοϋπαλληλικού επαγγελματικού σωματείου λήγουσα εντός των υπό του άρθρ. 2 ή του παρόντος προβλεπομένων προθεσμιών παρατείνεται μέχρις αναδείξεως κατά τον παρόντα νόμον νέας διοικήσεως. 4.Το άρθρ. 3 του Ν.Δ. 42/74 καταργείται. Άρθρ.7.-1.Κατά τας κατά τον παρόντα νόμον διεξαχθησομένας αρχαιρεσίας και πάσης φύσεως εκλογάς άπαντα τα νομίμως εγγεγραμμένα ή επανεγγραφόμενα μέλη της οργανώσεως, τα κατεχωρισμένα εις το μητρώον, έχουσι το δικαίωμα του εκλέγειν και εκλέγεσθαι ανεξαρτήτως της ταμιακής αυτών ενημερότητος. Τα δια πρώτην φοράν εγγραφόμενα μέλη ασκούν το δικαίωμα του εκλέγειν και εκλέγεσθαι κατά τους όρους του καταστατικού εκάστου. 2.Το δικαίωμα του εκλέγειν και εκλέγεσθαι έχουν οι δυνάμει του Ν.Δ. 42/1974 διορισθέντες ως μέλη τακτικά εις τας αρχαιρεσίας και πάσης φύσεως εκλογάς της ενώσεως εις ην διωρίσθησαν. 3.Στερούνται του δικαιώματος του εκλέγεσθαι  κατά  τας αρχαιρεσίας  περί  ων  ανωτέρω  πρόσωπα (Αντί της σελ. 38,01) Σελ. 38,01 (α) Τεύχος 572–Σελ. 23 Νόμοι περί επαγγελματικών σωματείων 14.Α.β.25 άτινα υπήρξαν πρωταίτια της στρατιωτικής δικτατορίας ή απεδέχθησαν κατ’ αυτήν διορισμόν εις πολιτικόν αξίωμα Πρωθυπουργού ή Αντιπροέδρου Κυβερνήσεως ή μέλους του Υπουργικού Συμβουλίου ή μέλους της Συμβουλευτικής Επιτροπής ή ανεδείχθησαν μέλη Διοικητικών Συμβουλίων πολιτικών σχηματισμών της δικτατορίας ή διετέλεσαν μέλη του υπό του υπ’ αριθ. 245/74 Π.Δ/τος συγκροτηθέντος Συμβουλίου Κοινωνικών και Παραγωγικών Τάξεων ή είναι υπεύθυνα αξιοποίνων πράξεων, καταχρήσεων ή βασανισμού πολιτών. 4.Οι αποδεχόμενοι τον διορισμόν εις τας κατά τον παρόντα νόμον Εφορευτικάς Επιτροπάς, θεωρούνται ως παραιτηθέντες του δικαιώματος του εκλέγεσθαι κατά τας αρχαιρεσίας ταύτας. 5.Αι διατάξεις της παρ. 3 του παρόντος άρθρου εφαρμόζονται δια τους αποδεχθέντας διορισμόν εις αξίωμα Πρωθυπουργού, Υπουργού, Υφυπουργού και επί αρχαιρεσιών εις εργοδοτικά, επαγγελματικά και βιοτεχνικά Σωματεία και Ομοσπονδίας, ως και εμποροβιομηχανικά και επαγγελματοβιοτεχνικά επιμελητήρια. Άρθρ.8.-1.Η ψηφοφορία εις τας αρχαιρεσίας και πάσης φύσεως εκλογάς εκάστου εργατοϋπαλληλικού και επαγγελματικού σωματείου ή ενώσεως, ούσα μυστική, επιτρέπεται επί τη επιδείξει της αστυνομικής ταυτότητος του ψηφίζοντος, τηρουμένου πρωτοκόλλου ψηφοφορίας εις το οποίον αναγράφονται, μερίμνη της Εφορευτικής Επιτροπής το όνομα και λοιπά στοιχεία παντός ψηφοφόρου. Το πρωτόκολλον ψηφοφορίας κλείεται μετά το πέρας της ψηφοφορίας δια πρακτικού και υπογράφεται υπό του Προέδρου και των μελών της Εφορευτικής Επιτροπής και των παρισταμένων αντιπροσώπων υποψηφίων. 2.Κατά την ψηφοφορίαν και την διαλογήν δικαιούνται όπως παρίστανται ανά εις εκπρόσωπος των συνδυασμών υποψηφίων, οριζόμενος υπό τούτων, ως και μέχρι τρεις εκπρόσωποι μεμονωμένων υποψηφίων. Εν η περιπτώσει οι εκπρόσωποι των μεμονομένων υποψηφίων υπερβαίνουν τους τρεις, ούτοι ορίζονται δια κληρώσεως, ενεργουμένης υπό της Εφορευτικής Επιτροπής. 3.Μετά το πέρας της ψηφοφορίας η Εφορευτική Επιτροπή προβαίνει, παρουσία των αντιπροσώπων των υποψηφίων εις διαλογήν των ψήφων και αποφαίνεται περί του αποτελέσματος ταύτης. Περί τούτων συντάσσεται ίδιον πρακτικόν, διαλογής και αποτελεσμάτων υπογραφόμενον υπό του Προέδρου και των μελών της Εφορευτικής Επιτροπής, ως και των παρισταμένων αντιπροσώπων των υποψηφίων. 4.Η ακυρότης ψηφοδελτίου κρίνεται δι’ αποφάσεως της Εφορευτικής Επιτροπής, ισχυουσών αναλόγως των διατάξεων της περί εκλογής βουλευτών νομοθεσίας. Σελ. 38,02 (α) Τεύχος 572-Σελ. 24 5.Εις τα ψηφοδέλτια εκάστου συνδυασμού δύναται να αναγράφωνται ονόματα υποψηφίων πλείονα του αριθμού των εδρών του συλλογικού οργάνου ή του αριθμού των αναδεικνυομένων αντιπροσώπων, εκλέγονται δε εκ τούτων κατά σειράν επιτυχίας οι λαμβάνοντες περισσοτέρους σταυρούς προτιμήσεως. Επί ισοψηφίας δύο ή πλειόνων υποψηφίων του αυτού συνδυασμού ενεργείται κλήρωσις μεταξύ τούτων υπό της Εφορευτικής Επιτροπής. Εις την κλήρωσιν ο Πρόεδρος της Εφορευτικής Επιτροπής οφείλει να καλή τον παρ’ αυτή αντιπρόσωπον του οικείου συνδυασμού.